Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 5 เม.ย.60
5 เม.ย. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,582.70 Volume ฿20,600 M
Change -1.12 %Change -0.07%
สรุปภาวะตลาดภาคเช้า
ตลาดหุ้นไทยช่วงเช้าแกว่งตัวแคบ เนื่องจากแรงขายทำกำไรตามสัญญาณเทคนิค รวมถึงการขึ้น XD หุ้น ADVANC ถ่วงดัชนี อย่างไรก็ตามมีแรงซื้อในกลุ่มยางพาราที่ดีดตัวขึ้น 11% WoW รวมถึงแรงเก็งกำไรหุ้นขนาดกลาง-เล็กช่วยหนุน ส่งผลให้ดัชนีปิดลบเพียงเล็กน้อย ด้วย Volume ซื้อ/ขายไม่มากนัก 2 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET ยังคงรักษาการเคลื่อนตัวในกรอบ sideway up ค่ากลางของ channel ยกระดับขึ้นถึง 1,580 จุด ส่วน stochastic ในกราฟราย 15 นาที คงความผันผวนในระดับเดียวกับวานนี้ จึงคาดการณ์การแกว่งตัวในช่วงจำกัดต่อไป แต่ต้องเริ่มระวังการแกว่งที่รุนแรงขึ้น แม้ว่าตลาดหุ้นไทยกำลังจะเข้าสู่ช่วงหยุดยาวก็ตาม เนื่องจาก volume มีแนวโน้มจะลดน้อยลงตั้งแต่วันนี้จนถึงสัปดาห์หน้า จึงคงคำแนะนำให้เก็งกำไรในกรอบจำกัด โดยเน้นซื้อและถือหุ้นที่คาดว่าจะมีผลประกอบการที่ดีในไตรมาสแรก และควร stop loss เมื่อดัชนี SET หลุด 1,570 จุด
แนวรับ 1,578 จุด / แนวต้าน 1,586 จุด
Stock of the town @Kusjung
FN ซื้อเก็งกำไร
ราคาปิด 8.05 บาท
แนวรับ 8.00 บาท / แนวต้าน 8.20 บาท / Cut loss 7.90 บาท
กราฟทำ Triple bottom ก่อนที่ราคาจะดีดตัวตัดเส้น EMA 10 วันขึ้นเป็นสัญญาณซื้อได้ สอดคล้องกับเครื่องมือ MACD + RSI ชี้ขึ้นสนับสนุนทิศทางจึงคาดว่าจะปรับตัวขึ้นได้
PRECHA ซื้อเก็งกำไร
ราคาปิด 2.36 บาท
แนวรับ 2.34 บาท / แนวต้าน 2.50 บาท / Cut loss 2.30 บาท
กราฟโค้งตัวขึ้นแบบกะทะหงาย และราคาไต่ระดับขึ้นยืนเหนือเส้น EMA 10 วันได้ต่อเนื่อง พร้อมทั้งเครื่องมือ MACD + RSI ชี้ขึ้นสนับสนุนทิศทางจึงมีโอกาสปรับตัวขึ้นต่อได้
ข่าวสำคัญช่วงเช้า
นายโดนัลด์ ทรัมป์ ประธานาธิบดีสหรัฐ ได้กล่าวในการประชุม “CEO town hall” ว่า ขณะนี้ทางรัฐบาลกำลังวางแผนเรื่องการลงทุนในโครงสร้างพื้นฐาน เช่น ถนนและสะพาน โดยคาดว่าแผนการดังกล่าวอาจมีมูลค่าอย่างน้อย 1 ล้านล้านดอลลาร์สหรัฐ
ฟิทช์ มองโอกาส DTAC ชนะเข้าชิงเป็นพันธมิตร TOT บริหารคลื่น 2300MHz มากกว่ารายอื่น
ETE หวังรายได้ปี 60 โตเข้าเป้า 20-30% ตุน Backlog แล้ว 4.55 พันลบ.-จ่อเข้าประมูลงานภาครัฐใน Q3/60
ACAP วางกลยุทธ์ขยายสินเชื่อ SME ดันพอร์ตโตตามเป้าปีนี้ไปที่ 6 พันลบ.-รุกตลาด CLMV
THAI จับมือทัพเรือ-สถาบันการบินพลเรือนเซ็น MOU ร่วมพัฒนาอุตฯการบิน-โลจิสติกส์ในอู่ตะเภาสอดรับ EEC
 